Žozefs Senā
Žozefs Marī Florāns Anrī Senā (franču: Joseph Marie Florent Henri Sénat; dzimis 1865. gada 13. martā, miršanas datums nav zināms) bija franču paukotājs, startējis 1900. gada vasaras olimpiskajās spēlēs Parīzē un 1906. gada neoficiālajās olimpiskajās spēlēs Atēnās. Senā 1900. gada vasaras olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. No šīm disciplīnām viņš labāko rezultātu izcīnīja paukošanā ar floreti, kur ieguva 6. vietu. Savukārt 1906. gada neoficiālajās spēlēs viņš startēja paukošanā ar floreti. Šajā reizē viņš startēja tikai pirmajā kārtā.